UURINGU PAKKUMUS

Eesti elanike kriisivalmidus

Kellele: Päästeamet

Kontakt: Natalja Lebedeva, natalja.lebedeva@paasteamet.ee, +372 5307 2342

Millal: 19.02.2025

PAKKUJA LÜHITUTVUSTUS

Turu-uuringute AS (registrikood 10220984) on erapooletu uuringufirma, mis tegutseb Eesti turul alates 1994. aastast. Ettevõtte omanikuks on Soome uuringufirma Taloustutkimus OY, millel on enam kui 50-aastane kogemus turu-uuringute alal.

Oma töös toetume Rahvusvahelise Kaubanduskoja ning Euroopa Arvamus- ja Turundusuuringute Ühingu ESOMAR poolt turundus- ja arvamusuuringute korraldamiseks kehtestatud reeglistikule (*ICC/ESOMAR International Code of Marketing and Social Research Practice*).

Lisaks toodud reeglitele tagame lepingu täitmise käigus vastajate isikuandmete kaitstuse vastavalt kõigile kehtestatud regulatsioonidele.

Turu-uuringute AS ei kasuta allhankijate teenuseid.

Antud uuringu juhtimise eest vastutaks uuringujuht Liis Grünberg, kes on 2004. aastal lõpetanud Tallinna Pedagoogikaülikooli sotsioloogia eriala (projektijuhtimise kui ka reklaami ja meedia lisaeriala) ning töötanud uuringujuhina alates 2001. aastast (sh Uuringukeskuses Faktum). Ülikooli õpingute ajal töötanud nii rahvaloendaja kui ka küsitlejana.

TEMAATIKA

Uuringu eesmärk on hinnata lühiajalisi muutusi inimeste hoiakutes (võrdlus jaanuaris 2025 läbi viidud uuringu tulemustega) ja teadlikkuses akuutsetel elanikkonnakaitse teemadel. Uuringu tulemused on sisend ennetus- ja kommunikatsioonitegevuste planeerimisel ja ellu viimisel.

Antud uuringu käigus soovitakse kaardistada Eesti elanike:

* Olemasolevad vahendid ja varud kriisi- ja hädaolukorras hakkama saamiseks
* Kriisivarude ja kriisiks valmistumise info saamise veebileht
* Valmisolek võimalikuks kriisiolukorraks
* Kriisiolukorraks mitte-valmistumise põhjused
* Võimekus iseseisvalt hakkama saada ühe nädala ilma elektri, vee ja kütteta
* Ohuteavituse kanalite usaldamine
* Teadlikkus riigi ametlikest ohuteavituse kanalitest
* Käitumine riigi ohuteavituse korral
* Avalikes varjumiskohtades varjumise võimalused
* Valmistumine Venemaa elektrivõrgust desünkroniseerimiseks

METOODIKA

Antud uuringu viime läbi Turu-uuringute AS regulaarse elanikkonna küsitluse ehk nn Omnibussi raames (kindla ajakavaga, võib sisaldada ka teisi teemaplokke).

Uuringumeetodina kasutatakse kombineeritult 20% telefoni-intervjuusid ja 80% Turu-uuringute AS veebipaneeli (eelvärvatud vastamiseks nõusoleku andnud vastajate kogum).

Uuringu üldkogumi moodustavad 18+ aastased Eesti elanikud\* (kokku 1 106 808 inimest - ESA, 01.01.2024. andmetel). Uuringu tulemused on laiendatavad üldkogumile (esinduslik valim).

*\* Valimi vanusevahemik on eelnevate uuringute (okt, nov, dets 2024 ja jaanuar 2025) puhul olnud just 18+ aastased Eesti elanikud, vajadusel võime vanuse ülempiiri ka muuta.*

Uuringu valimi suuruseks on 1000 vastajat. Valimi koostamisel võetakse aluseks üldkogumi proportsionaalne mudel soo, vanuserühma, hariduse, rahvuse, piirkondade ning asulatüüpide lõikes vastavalt Eesti Statistikaameti rahvastikuandmetele.

Koguvalimi tulemuste puhul on maksimaalne lubatud statistiline viga 95%-lisel tõenäosusnivool ±3,1%, valimi alagruppide puhul võib see olla suurem.

Ankeedi pikkuseks on arvestatud 11 küsimust (sh 1 avatud vastustega küsimus). Ankeedile lisanduvad küsimused taustaandmete kohta (nt sugu, vanus jmt). Ankeet ja vastaja poole pöördumise tekst koostatakse koostöös Tellijaga Turu-uuringute AS poolt. Muudatused ja täiendused kooskõlastatakse ja fikseeritakse kirjalikult.

Intervjuud viiakse läbi eesti ja vene keeles olenevalt vastaja eelistusest. Ankeedi tõlke eest kannab hoolt Turu-uuringute AS, ka see kooskõlastatakse kirjalikult Tellijaga. Ankeet on programmeeritud ja juhitav veebikeskkonnas, vastused salvestuvad automaatselt Turu-uuringuea AS turvalisse andmebaasi.

Juhul kui mudeli (üldkogumi) ja vastanute sotsiaal-demograafiliste tunnuste osas esineb mõningaid lahknevusi, kaalutakse need andmeanalüüsi käigus vastavusse.

TULEMUSTE ESITAMINE

Tellijale esitatakse:

* Andmefail korrastatud kujul Excel või SPSS formaadis;
* Andmetabelid vastuste protsentuaalsetest jagunemistest usalduspiiride ja laiendustega üldkogumile vastajate taustatunnuste (kokkuleppel Tellijaga) lõikes Excelis, välja on toodud ka üldkogumist oluliselt erinevad tulemused (bold-ina).;
* Lahtised vastused originaalkujul ja piisava hulga vastuste puhul süstematiseeritult (kodeeritult samasisuliste rühmadena) andmefailis ja üldistatult aruandes;
* Aruanne – eestikeelne andmete analüüs peamistest tulemustest kokkuvõtlikult teksti ja illustreerivate joonistena Power Point-is andmete olemasolul võrdlus eelmise uuringu tulemustega, sisaldab ka ülevaadet metoodika kirjeldusest ja andmekogumisest jmt.

Kõikide esitatavate osade sisu (nt taustatunnuste jaotus, koondtunnused jmt) ja struktuur (teemade jaotus, jooniste detailsus) kooskõlastataks eelnevalt Tellijaga. Tellija eelistusi andmete esitamise kohta ootaks võimalusel enne küsitlustöö lõppu (kuna andmeanalüüsi ja aruande koostamise periood on väga lühike).

Kõik materjalid esitatakse elektrooniliselt.

Tellijal on uuringu tulemuste avaldamise ainuõigus, sel juhul märgitakse ära uuringu teostaja, metoodika, sihtgrupp ja läbiviimise aeg.

AJAKAVA

|  |  |  |
| --- | --- | --- |
| Tegevus | Ajakulu | Eeldatav aeg |
| Küsitluse ettevalmistamine (küsimustiku, tõlke ja analüüsitavate osade kooskõlastamine Tellijaga) | 3-4 päeva | 25.02 – 27.02 |
| Küsimustiku tõlkimine, programmeerimine veebikeskkonda, testimine, valimi koostamine, | 3-4 päeva | 28.02 – 05.03 |
| Küsitlustöö (kvaliteedi kontrolli toestatakse küsitluse käigus) | 2 nädalat | 06.03 – 18.03 |
| Andmeanalüüs (kontroll, korrastamine, kodeerimine, kaalumine, *syntax* failide ja andmetabelite koostamine) | nädal | 19.03 – 21.03 |
| Aruanne (joonised, analüüs, võrdlus varasemaga, tekst, metoodika kirjeldus) | nädal | 24.03 – 25.03 |

Kinnitame, et antud pakkumus sisaldab kõiki Tellija poolt uuringu kutses eeldatud töid.

HIND

Hind esitatud mahus on 3 950 eurot, lisandub käibemaks (vastavalt arve esitamise hetkel Eesti Vabariigi seadustes kehtestatule).

Käesolev pakkumine on jõus 60 päeva alates esitamise hetkest.

Vastame meeleldi Teie täiendavatele küsimustele!

Pakkumuse koostas:

Liis Grünberg

uuringujuht

+327 585 29 707

liis@turu-uuringute.ee

Turu-uuringute AS

Pärnu mnt 102, A-korpus, 11312 Tallinn

Registrikood: 10220984

+372 585 29 700

post@turu-uuringute.ee

<https://turu-uuringute.eu/>